## Statut Republičkog fonda zdravstvenog osiguranja i zdravstva Hrvatske

### NN 48/1990 (16.11.1990.), Statut Republičkog fonda zdravstvenog osiguranja i zdravstva Hrvatske

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na temelju odredaba člana 139. Zakona o zdravstvenoj zaštiti i zdravstvenom
osiguranju ("Narodne novine", broj 8/89, 33/89, 57/89, 8/90 i
31 /90), Skupština Republičkog fonda zdravstvenog osiguranja i zdravstva
Hrvatske, na konstituirajućoj sjednici održanoj dana 10. listopada 1990.
godine donosi

## STATUT

### Republičkog fonda zdravstvenog osiguranja i zdravstva Hrvatske

I. OSNOVNE ODREDBE

Član 1.

Republički fond zdravstvenog osiguranja i zdravstva Hrvatske (u daljnjem
tekstu: Republički fond) osnovan je Zakonom o zdravstvenoj zaštiti i zdravstvenom
osiguranju ("Narodne novine", broj 8/89, 33/89, 57/89, 8/90 i
31/90, u daljnjem tesktu: Zakon) radi ostvarivanja osobnih i zajedničkih
potreba osiguranika u oblasti zdravstva i zdravstvenog osiguranja, utvrđenih
odredbama Ustava Republike Hrvatske, Zakona, te ovog Statuta.

Član 2.

Osiguranici osiguravaju u okviru Republičkog fonda pravo na zdravstvenu
zaštitu i druga prava iz zdravstvenog osiguranja ustanovljena odredbama
Zakona i općih akata Republičkog fonda, na osnovi solidarnosti i uzajamnosti.

Član 3.

Oblik, opseg, kvaliteta i način zadovoljenja zdravstvenih potreba osiguranika
u Republičkom fondu utvrđuje se kao zdravstveni standard općim aktom Republičkog
fonda.

Član 4.

Korištenje zdravstvene zaštite i prava iz zdravstvenog osiguranja ostvaruje
se u Republičkom fondu pod uvjetima i na način, te po postupku utvrđenom
odredbama Zakona, ovog Statuta i općih akata Republičkog fonda.

Član 5.

Prava, obveze i odgovornosti u provođenju zdravstvene zaštite između
Republičkog fonda i organizacija zdravstva, kao i zdravstvenih radnika
koji samostalno osobnim radom obavljaju zdravstvenu djelatnost, regulira
se ugovorom, u skladu s odredbama zakona, ovim Statutom i općim aktma Republičkog
fonda.

Član 6.

Odredbama ovog Statuta i posebnog općeg akta utvrđuje se organizacija
Republičkog fonda i Stručne službe za obavljanje stručno - administrativnih,
pravnih i ostalih poslova.

Organizacijom rada i poslovanja. utvrđenom suglasno odredbi prethodnog
stavka, osigurava se racionalnost i efikasnost provođenja zdravstvene zaštite
i prava osiguranika iz zdravstvenog osiguranja.

Član 7.

Radi prikupljanja dodatnih novčanih sredstava za financiranje razvojnih
programa zdravstvene djelatnosti, odnosno restruktuiranja postojećih zdravstvenih
kapaciteta, kao i objedinjavanje poslova nabave opreme i potrošnog materijala,
Republički fond osniva Agenciju za razvoj zdravstva, suglasno odredbama
Zakona.

Član 8.

Sredstva za zadovoljenje potreba zdravstvene zaštite, te prava iz zdravstvenog
osiguranja ostvaruju se u Republičkom fondu na način utvrđen odredbama
Zakona i općih akata Republičkog fonda.

II. NAZIV I SJEDIŠTE REPUBLIČKOG FONDA

Član 9.

Puni naziv Republičkog fonda glasi: "Republički fond zdravstvenog
osiguranja i zdravstva Hrvatske".

Sjedište Republičkog fonda je u Zagrebu.

Član 10.

Republički fond je pravna osoba, sa pravima, obvezama i odgovornostima
propisanim odredbama Ustava Republike Hrvatske, ovog Statuta, te ostalih
općih akata Republičkog fonda.

Član 11

U pravnom prometu Republički fond ima neograničeno ovlaštenje i odgovara
za preuzete obveze svim sredstvima (potpuna odgovornost).

Član 12.

Pečat Republičkog fonda je okruglog oblika. U njemu je upisan puni naziv
Republičkog fonda s oznakom sjedišta Republičkog fonda.

Organizacijska jedinica stručne službe Republičkog fonda raspolaže s
vlastitim pečatom na kojem su osim podataka o nazivu i sjedištu Stručne
službe Republičkog fonda naznačeni i podaci o obliku organizacijske jedinice
i njenom sjedištu.

Štambilj Stručne službe Republičkog fonda je četvrtastog oblika na kojem
je ispisan naziv Republičkog fonda i odgovarajuće organizacijske jedinice.
Organizacijska jedinica raspolaže vlastitim štambiljem.

III. ZASTUPANJE I PREDSTAVLJANJE

Član 13.

Republički fond zastupa direktor Republičkog fonda. Republički fond
mogu zastupati u poslovima svoje nadležnosti i pomoćnici direktora Republičkog
fonda, po ovlaštenju direktora Republičkog fonda:

Član 14.

U pravnom prometu direktor Republičkog fonda ima sva ovlaštenja za djelatnost
Republičkog fonda koja je upisana u sudski registar.

Direktor Republičkog fonda je ovlašten za zaključivanje ugovora u pravnom
prometu sa trećim osobama, u skladu s odredbama Zakona, ovog Statuta, te
općih i pojedinačnih odluka organa upravljanja Republičkog fonda.

Član 15.

Republički fond predstavlja direktor i predsjednik Skupštine Republičkog
fonda, u okviru svojih nadležnosti.

IV. DJELATNOST REPUBLIČKOG FONDA

Član 16

Djelatnost Republičkog fonda osim poslova koji su taksativno utvrdeni
Zakonom, obuhvaća i slijedeće poslove :

- poslove provođenja zdravstvene zaštite,

- poslove ostvarivanja prava iz zdravstvenog osiguranja,

- poslove vezane za obavljanje funkcije zdravstvene djelatnosti,

- poslove vezane za stjecanje svojstva osiguranika,

- ostale poslove vezane za ostvarivanje funkcije djelatnosti Republičkog
fonda,

- poslove razvoja zdravstvene djelatnosti,

- poslove kontrole.

V. ORGANIZACIJA STRUČNE SLUŽBE REPUBLIČKOG FONDA

Član 17.

Radi obavljanja stručno-administrativnih, pravnih i njima sličnih poslova
Republički fond osniva Stručnu službu.

Član 18.

Radi dostupnosti ostvarivanja prava osiguranika iz zdravstvenog osiguranja
u sastavu Stručne službe Republičkog fonda organiziraju se:

- Direkcija.

- Ispostave.

Član 19.

Direkcija Republičkog fonda osniva se za područje Republike Hrvatske.
Ispostava Republičkog fonda osniva se za područje jedne općine, odnosno
Grada Zagreba.

Član 20.

Nadležnost organizacijskih jedinica iz člana 18. ovog Statuta utvrđuje
se općim aktom Republičkog fonda.

VI. UPRAVLJANJE I RUKOVOĐENJE REPUBLIČKIM FONDOM

1. Skupština Republičkog fonda

Član 21.

Poslovanjem Republičkog fonda upravlja Skupština Republičkog fonda u
skladu s odredbama Zakona, ovog Statuta, te općih akata Republičkog fonda.

Skupština ima 30 članova koje imenuje Sabor Republike Hrvatske.

Mandat članova Skupštine traje 4 godine.

Član 22.

Skupština Republičkog fonda obavlja slijedeće poslove :

- donosi Statut i druge opće akte kojima se uređuju pitanja utvrđena
Zakonom i ovim Statutom,

- donosi Program rada Republičkog fonda,

- donosi financijski plan, periodične obračune i završni račun Republičkog
fonda,

- usvaja godišnji izvještaj Republičkog fonda,

- bira članove Izvršnog odbora,

- bira predsjednika Skupštine,

- donosi odluku o osnivanju Agencije za razvoj zdravstva,

- imenuje članove Upravnog odbora Agencije za razvoj zd ravstva,

- imenuje direktora Agencije za razvoj zdravstva,

- donosi Poslovnik o radu Skupštine i njenih radnih tijela,

- osniva Stručnu službu Republičkog fonda,

- obavlja i druge poslove u skladu s Ustavom, Zakonom i ovim Statutom.

Skupština za svoj rad odgovara Saboru Republike Hrvatke.

Član 23.

Radom Skupštine Republičkog fonda rukovodi predsjednik. Predsjednika
Skupštine bira Skupština izmedu svojih članova.

U slučaju odsutnosti predsjednika, radom Skupštine rukovodi član Izvršnog
odbora Skupštine kojeg ovlasti Izvršni odbor.

Član 24.

Skupština može pravovaljano odlučivati ako je na sjednici prisutno više
od polovice ukupnog broja članova.

Skupština donosi odIuke većinom ukupnog broja članova.

Skupština donosi odluke javnim izjašnjenjem.

Član 25.

Predsjednik Skupštine Republičkog fonda obavlja slijedeće poslove:

- predstavlja Skupštinu,

- saziva sjednice Skupštine,

- rukovodi radom Skupštine,

- potpisuje akte koje donosi Skupština,

- obavlja ostale poslove otvrđene Poslovnikom,

Predsjednik Skupštine odgovara za rad Skupštini.

2. Izvršni odbor

Član 26.

Izvršni odbor je izvršni organ Skupštine Republičkog fonda.

Članove Izvršnog odbora bira Skupština Republičkog fonda.

Mandat članova Izvršnog odbora traje 4 godine.

Izvršni odbor odgovara za svoj rad Skupštini Republičkog fonda.

Član 27.

Izvršni odbor broji 7 članova od kojih je jedan predstavnik republičkog
organa uprave nadležan za poslove zdravstva i predstavnik organa uprave
nadležan za poslove zdravstva Grada Zagreba. Radom Izvršnog odbora rukovodi
predsjednik Skupštine Republičkog fonda.

Član 28.

Izvršni odbor Skupštine Republičkog fonda obavlja slijedeće poslove:

- donosi odluke u okviru ovlaštenja Skupštine,

- utvrđuje prijedloge općih akata koje donosi Skupština Republičkog
fonda,

- izvršava odluke Skupštine Republičkog fonda,

- donosi pojedinačne odluke za provođenje općih akata Republičkog fonda,

- odobrava zaključivanje ugovora o provođenju zdravstvene zaštite,

- obavlja ostale poslove utvrđene općim aktima republičkog fonda.

Član 29.

Izvršni odbor može pravovaljano odlučivati. ako je na sjednici prisutno
više od polovice ukupnog broja članova.

Izvršni odbor donosi odluke većinom glasova ukupnog broja članova.

3. Odbori i komisije Skupštine Republičkog fonda

Član 30.

Skupština Republičkog fonda osniva odgovarajuće odbore i komisije, za
rješavanje poslova iz svoje nadležnosti.

Poslovi koji se povjeravaju odborima i komisijama iz prethodnog stavka
utvrđuju se odlukama o osnivanju.

Odlukom o osnivanju imenuju se i članovi odbora i komisija.

4. Direktor Republičkog fonda

Član 31.

Direktor Republičkog fonda je inokosni poslovodni organ koji rukovodi
poslovanjem Republičkog fonda.

Direktora imenuje Sabor na prijedlog Vlade Republike Hrvatske.

Direktor Republičkog fonda odgovara za rad Republičkog fonda Saboru
Republike Hrvatske.

Direktor zastupa Republički fond neograničeno.

Član 32.

Direktor Republičkog fonda rukovodi radom Stručne službe.

Član 33.

U rukovođenju Republičkim fondom direktor priprema rad Skupštine i njenih
organa i izvršava njihove odluke.

U rukovođenju stručnom službom Republičkog fonda direktor donosi odluke
o organizaciji rada i pravima radnika u skladu s odredbama Zakona i općih
akata Republičkog fonda.

U obavljanju poslova iz stavka 1. ovog člana direktor Republičkog fonda
surađuje s republičkim organom uprave nadležnim za poslove zdravstva i
organom uprave nadležnim za poslove zdravstva Grada Zagreba.

Član 34.

Direktora Republičkog fonda ima pomoćnike za medicinske, financijske
i pravne organizacijske poslove.

Pomoćnici direktora pomažu direktoru u obavljanju poslova iz djelatnosti
Republičkog fonda i Stručne službe Republičkog fonda u skladu sa Zakonom,
ovim Statutom i općim aktima Republičkog fonda.

Za pomoćnike direktora mogu biti birane osobe koje imaju visoku stručnu
spremu medicinskog, pravnog ili ekonomskog smjera.

Pomoćnike direktora bira direktor Republičkog fonda na način i po postupku
utvrđenim Zakonom.

Pomoćnici direktora za svoj rad odgovaraju direktoru Republičkog fonda.

VII. FINANCIJSKO POSLOVANJE

Član 35.

Sredstva za ostvarivanje zdravstvene zaštite i ostalih prava iz zdravstvenog
osiguranja osiguranika Republičkog fonda, ostvaruju se u skladu s odredbama
Zakona, te odredbama općih akata Republičkog fonda.

Član 36.

Raspored sredstava Republičkog fonda za zadovoljavanje potreba zdravstvene
zaštite i ostalih prava zdravstvenog osiguranja osiguranika utvrđuje se
planskim dokumentima.

Član 37.

Sredstva za rad Skupštine Republičkog fonda i njenih organa, te stručne
službe Republičkog fonda osiguravaju se u financijskom planu Republičkog
fonda.

Član 38.

Doprinos za zdravstveno osiguranje obveznici uplaćuju na prolazni račun
koji se vodi kod SDK općine u korist nadležne ispostave Republičkog fonda
iz člana 19. ovog Statuta.

Prije prijenosa sredstava iz stavka 1. ovog člana na redovan račun ispostave,
nadležna filijala SDK obavlja prijenos dijela tih sredstava na žiro-račun
Direkcije Republičkog fonda za plaćanje obveza Republičkog fonda, na osnovi
odluka Skupštine Republičkog fonda.

Kontrolu izvršenja obveze iz ovog člana obavljati će služba kontrole
Republičkog fonda.

Član 39.

Posebnim općim aktom utvrdit će se organizacija obavljanja računovodstvenih
i financijskih poslova.

Član 40.

Obveze Republičkog fonda iz ugovorenog odnosa zaključenog suglasno odredbi
člana 5. ovog Statuta, podmiruje se na način utvrđen odredbama općih akata
Republičkog fonda, te ugovora.

Član 41.

Agencija za razvoj iz člana 7. ovog Statuta obavlja slijedeće poslove
za potrebe Republičkog fonda:

- prikuplja i udružuje novčana sredstva radi financiranja programa razvoja
u oblasti zdravstva u skladu s općim aktima Republičkog fonda,

- pomaže organizacijama zdravstva u restruktuiranju djelatnosti, izgradnji
i sanaciji u skladu s općim aktima i pojedinačnim odlukama nadležnih organa
Republičkog fonda,

- obavlja poslove posredovanja u nabavi opreme i potrošnog materijala
za organizacije zdravstva u skladu s općim aktima i pojedinačnim odlukama
nadležnih organa Republičkog fonda,

- obavlja ostale poslove vezane za unapređenje i proširenje materjalne
osnove rada zdravstva u skladu s općim aktima Republičkog fonda.

VIII. KONTROLNA FUNKCIJA

Član 42.

Poslovi evidencije, analize i statistike iz područja zdravstvene zaštite
i zdravstvenog osiguranja obavljaju se u Republičkom fondu u skladu i na
način utvrđen odredbama Zakona i općih akata Republičkog fonda.

Član 43.

U Republičkom fondu obavlja se kontrolna funkcija ugovornih obveza o
provođenju zdravstvene zaštite osiguranika.

Kontrolna funkcija iz stavka 1. ovog člana Statuta provodi se u organizacijama
zdravstva, te kod zdravstvenih radnika koji samostalno osobnim radom obavljaju
zdravstvenu djelatnost.

Kontrolna funkcija iz stavka 1. ovog člana Statuta obuhvaća:

- kontrolu financijskih podataka od značaja za međusobne odnose Republičkog
fonda i organizacija zdravstva, odnosno zdravstvenih radnika koji samostalno
osobnim radom obavljaju zdravstvenu djelatnost

- stručnomedicinsku kontrolu provodenja dogovorenih programa zdravstvene
zaštite.

Član 44.

Kontrola podataka iz stavka 3. člana 43. ovog Statuta obuhvaća kontrolu
podataka koji se vode u knjigovodstvenim evidencijama, kao i kontrolu pravilnosti
ostvarivanja i korištenja zdravstvene zaštite

Član 45.

Način organiziranja kontrolne funkcije iz člana 44. ovog Statuta regulirat
će se posebnim općim aktom Republičkog fonda.

Član 46.

Kada se u postupku kontrole ugovornog odnosa ustanovi da navedeni financijski
i medicinski podaci nisu istiniti, odnosno da sredstva Republičkog fonda
nisu korištena u skladu s odredbama ugovora, stručna služba pokreće postupak
za usklađenje ugovornog odnosa, te naknadu nastale štete.

IX. JAVNOST RADA

Član 47.

Javnost rada Republičkog fonda osigurava se objavom općih akata Republičkog
fonda u službenom glasilu Republike Hrvatske.

X. PRELAZNE I ZAVRŠNE ODREDBE

Član 48.

Način rada Skupštine Republičkog fonda i njenih organa regulirat će
se odredbama Poslovnika o radu organa upravljanja.

Član 49.

Žalbe korisnika koje ne budu riješene u zajednicama do 30. rujna 1990.
godine, riješit će nadležni organi Republičkog fonda.

Član 50.

Republički fond preuzet će sredstva, prava i obveze zajednica, te radnike
zajednica sa danom 1. listopada 1990 godine.

Član 51.

Statut stupa na snagu danom objave u "Narodnim novinama",
a primjenjuje se od 1. listopada 1990. godine.

Predsjednik Skupštine Republičkog fonda

**Prof. dr. sci. Mate Granić, v. r.**

Statut, NN 48/1990-910